open-index/open-wikipedia-markdown huggingface dataset:
1897

[thumb|100px|right| [மே 18: பிராம் ஸ்டோக்கரின் டிறாக்குலா நூல்]]
**1897**  (**[[ரோம எண்ணுருக்கள்|MDCCCXCVII]]**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் புதன்கிழமையில் ஆரம்பமான ஒரு ஆண்டு ஆகும்.

## நிகழ்வுகள்
* ஜனவரி 4 - பெனினில் பிரித்தானியப் படை ஒன்று தாக்குதலுக்கு உள்ளானது. இது பின்னர் பெனினின் மீது பிரித்தானியரின் தாக்குதலுக்கு வழிகோலியது.
* ஜனவரி 24 - சுவாமி விவேகானந்தர் சிக்காகோவிலிருந்து நாடு திரும்பும் வழியில் யாழ்ப்பாணம் வருகை தந்தார். யாழ் இந்துக் கல்லூரியில் பிரமாண்டமான வரவேற்பு அளிக்கப்பட்டது.
* பெப்ரவரி 2 - பென்சில்வேனியாவின் தலைநகர் ஹரிஸ்பேர்க் தீயினால் அழிந்தது.
* பெப்ரவரி 9 - பெனினின் மீது பிரித்தானியர் தாக்குதலை ஆரம்பித்தனர்.
* பெப்ரவரி 10 - மடகஸ்காரில் மதச் சுதந்திரம் அறிவிக்கப்பட்டது.
* மார்ச் 11 - எரிவெள்ளி ஒன்று அமெரிக்காவின் மேற்கு வேர்ஜினியாவில் வீழ்ந்து வெடித்ததில் பலத்த சேதம் ஏற்பட்டது.
* மே 18 - அயர்லாந்து எழுத்தாளர் பிராம் ஸ்டோக்கர் எழுதிய டிறாக்குலா புதினம் வெளியிடப்பட்டது.
* மே 19 - அயர்லாந்து எழுத்தாளர் ஒஸ்கார் வைல்ட் சிறையிலிருந்து விடுதலை பெற்றார்.
* ஆகஸ்ட் 30 - மடகஸ்காரில் அம்பிக்கி நகரை பிரான்ஸ் கைப்பற்றியது.
* செப்டம்பர் 1 - வட அமெரிக்காவின் முதலாவது சுரங்கத் தொடருந்துப் பாதை பொஸ்டனில் ஆரம்பிக்கப்பட்டது.
* செப்டம்பர் 11 - எதியோப்பியாவின் மன்னர் இரண்டாம் மெனெலிக்கின் தளபதிகள் பல மாதத் தேடுதலின் பின்னர் காஃபா பேரரசின் கடைசி மன்னன் காக்கி செரோச்சோவைப் பிடித்தனர். காஃபா பேரரசு முடிவுக்கு வந்தது.
* செப்டம்பர் 20 - கிரேக்கமும் துருக்கியும் அமைதி ஒப்பந்தத்தில் கைச்சாத்திட்டனர்.

## தேதி அறியப்படாதவை
* *computer* கணினி என்ற சொல் முதற் தடவையாக பயன்பாட்டுக்கு வந்தது.
* இலத்திரன் ஜெ. ஜெ. தாம்சன் என்பவரால் கண்டுபிடிக்கப்பட்டது.
* வைத்திய விசாரணி என்ற மாத இதழ் யாழ்ப்பாணத்தில் இருந்து ஆ. முத்துத்தம்பிப்பிள்ளை என்பவாரால் வெளியிடப்பட்டது.
* சென்னையில் முதல் நகரும் படக்காட்சி திரையிடப்பட்டது.
* கோணேஸ்வரா இந்துக்கல்லூரி திருகோணமலையில் ஆரம்பிக்கப்பட்டது.

## பிறப்புகள்
* ஜனவரி 23 - சுபாஷ் சந்திர போஸ், இந்திய சுதந்திரப் போராட்ட வீரர் (இ. 1945)
* பெப்ரவரி 8 - ஜாகீர் உசேன், இந்தியாவின் மூன்றாவது குடியரசுத் தலைவர் (இ. 1969)
* மே 11 - சுத்தானந்த பாரதியார், கவியோகி (இ. 1990)
* மே 11 - ஜார்ஜ் பீட்டர் மர்டாக், மானிடவியலாளர் (இ. 1985)
* ஆகஸ்ட் 11 - எனிட் பிளைட்டன், எழுத்தாளர் (இ. 1968)
* செப்டம்பர் 17 - வில்லியம் கொபல்லாவ, இலங்கையின் ஆளுநர், முதலாவது ஜனாதிபதி (இ. 1981)
* அக்டோபர் 9 - எம். பக்தவத்சலம், தமிழ்நாட்டின் முன்னாள் முதலமைச்சர் (இ. 1987)
* அக்டோபர் 15 - முடிகொண்டான் வெங்கடராம ஐயர், கருநாடக இசைக் கலைஞர் (இ. செப்டம்பர் 13 1975)

## இறப்புகள்
* ஏப்ரல் 26 - பெ. சுந்தரம் பிள்ளை, எழுத்தாளர் (பி. 1855)
* மார்ச் 15 - ஜேம்ஸ் சில்வெஸ்டர், கணிதவியலர் (பி. 1814)

## 1897 நாட்காட்டி

*
ஆயிரத்தில் ஒருவன்

**ஆயிரத்தில் ஒருவன்** என்ற தலைப்பில் பின்வரும் கட்டுரைகள் தமிழ் விக்கிபீடியாவில் உள்ளன. பொருத்தமான தலைப்பில் அழுத்துவதன் மூலம் அவ்வவ் கட்டுரைகளை அடையலாம்.

*ஆயிரத்தில் ஒருவன் (1965 திரைப்படம்)
*ஆயிரத்தில் ஒருவன் (2009 மலையாளத் திரைப்படம்)
*ஆயிரத்தில் ஒருவன் (2010 திரைப்படம்)

பகுப்பு:பக்கவழி நெறிப்படுத்தல்
பிரிவோம் சந்திப்போம்

***பிரிவோம் சந்திப்போம்*** கரு பழனியப்பன் இயக்கத்தில் சேரன், சினேகா முக்கிய வேடங்களில் நடிக்க 2008 ஆம் ஆண்டு ஜனவரி 14 வெளியான தமிழ்த் திரைப்படமாகும். காரைக்குடியில் உள்ள நாட்டுக்கோட்டைச் செட்டியார் சமுதாயத்தின் கூட்டுக் குடும்பம் ஒன்றில் புதிதாக மணமானவர் இருவரின் கதையை இப்படம் சித்திரிக்கிறது.

## கதைச்சுருக்கம்

இக்கதை சாலாவைச்(சினேகா) சுற்றி பின்னப்பட்டுள்ளது. தனது வீட்டில் ஒரே பிள்ளையான சாலா பட்டப்படிப்பை முடித்து கூட்டுக்குடும்பம் ஒன்றில் வசிக்கும் ஒருவரை மணக்கிறார். கூட்டுக்குடும்பத்தில் இருந்துவிட்டு தனிக்குடித்தனம் போகும் சாலாவை தனிமை வாட்டுகிறது. இத்தனிமையைப் பயன்படுத்தி இயக்குநர் தமிழர் வாழ்வு முறைப்பற்றி விளக்குகிறார்.

## விமர்சனம்
ஆனந்த விகடன் வார இதழில் எழுதிய விமர்சனத்தில் "குதூகலக் கூட்டுக் குடும்பத்தின் இனிமை நாடி வந்தவளை, தனிக் குடித்தனத் தனிமை வாட்டியெடுத்தால் என்ன ஆகும்? ... இது ... பிரியமான சந்திப்பு!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்பு
*அடிதடி- ஆபாசமின்றி ஒரு கவிதை காவியம் எம் எஸ் என் அணுகப்பட்டது 23 ஜனவரி 2008.

பகுப்பு:2008 தமிழ்த் திரைப்படங்கள்‎
பகுப்பு:சினேகா நடித்த திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:ஜெயராம் நடித்த திரைப்படங்கள்
மலையேற்றம்

thumb|right
**மலையேற்றம்** (*Mountaineering*) என்பது விளையாட்டு, பொழுதுபோக்கு அல்லது தொழிலாக மலைகளில் பயணித்தலாகும். மலையேற்றத்தின் போது பயணிக்கும் பாதை பாறைகள், வெண்பனி அல்லது பனிக்கட்டியின் மேலானதாக இருப்பதைப் பொறுத்து 3 வகைகளாகப் பிரிக்கலாம். உடல் வலுவும் நுட்பமும் அனுபவமும் மலையேற்றத்துக்கு இன்றியமையாதன. உலகின் மிக உயர்ந்த சிகரமாகிய எவரெஸ்ட்டின் உச்சியேறியவர்கள் நியூசிலாந்தின் சர் எட்மண்ட் ஹில்லரி மற்றும் திபெத்தின் டென்சிங் நோர்கே ஆகியோர்.

பகுப்பு:ஈடுபாடுகள்
பகுப்பு:விளையாட்டுகள்
பகுப்பு:மலையேற்றம்

## மேற்கோள்கள்
சுள்ளியாறு

**சுள்ளியாறு** காயத்ரிப்புழாவின் துணையாறுகளுள் ஒன்று. காயத்ரிப்புழா, கேரளத்தின் இரண்டாவது நீளமான ஆறான பாரதப்புழாவின் முதன்மையான துணையாறு ஆகும்.

### காயத்ரிப்புழாவின் துணையாறுகள்
*மங்களம் ஆறு
*அயலூர்ப்புழா
*வண்டாழிப்புழா
*மீன்கரைப்புழா
*சுள்ளியாறு

பகுப்பு: கேரள ஆறுகள்
அயர்லாந்து குடியரசு

**அயர்லாந்துக் குடியரசு** அல்லது **அயர்லாந்து** (*Ireland*, ஐரிசு: *Éire*) என்பது வட-மேற்கு ஐரோப்பாவில் உள்ள ஒரு குடியரசு நாடாகும். இது அயர்லாந்து தீவின் ஆறில் ஐந்து பங்கை தன்னகத்தே கொண்டுள்ளது. அயர்லாந்து தீவு 1921-இல் இரண்டாகப் பிரிக்கப்பட்டது. அதன் படி அயர்லாந்து நாட்டின் வடக்கே வட அயர்லாந்தும் (ஐக்கிய இராச்சியத்தின் ஒரு பகுதி), மேற்கே அட்லாண்டிக் பெருங்கடல், மற்றும் கிழக்கே ஐரியக் கடல் ஆகியன உள்ளன. இதுவும் ஐரோப்பிய ஒன்றியத்தின் உறுப்பு நாடுகளில் ஒன்று ஆகும். அயர்லாந்து குடியரசு ஐரோப்பிய ஒன்றியத்தில் 1973-ஆம் ஆண்டு சனவரி மாதம் முதலாம் திகதி உறுப்பினராக இணைந்து கொண்டது.டப்ளின் நகரமே அயர்லாந்துக் குடியரசின் மிகப்பெரிய நகரமும் தலைநகரமும் ஆகும். அயர்லாந்துக் குடியரசின் மிகப் பெரிய இரண்டாவது நகரம் *கோர்க் (Cork)* ஆகும். அயர்லாந்துக் குடியரசின் சனத்தொகை அண்ணளவாக 4.6 மில்லியன் ஆகும். அயர்லாந்துக் குடியரசில் பொதுவாக ஆங்கில மொழியே பேசப்படுகிறது, எனினும் அயர்லாந்துக் குடியரசின் சில பகுதிகளில் ஐரிய மொழியே முதல் மொழியாகப் பேசப்பட்டு வருவதோடு மட்டுமன்றி அனைத்துப் பாடசாலைகளிலும் ஐரிய மொழியே கற்பிக்கப்பட்டும் வருகிறது. ஐக்கிய நாடுகள் சபையின் மனித வளர்ச்சி குறியீட்டில் 2011 ஆம் ஆண்டிலும் 2013-ஆம் ஆண்டிலும் உலகில் அதிகம் வளர்சியடைந்த அல்லது அபிவிருத்தி அடைந்த நாடுகளில் ஏழாவது இடைத்தை அடைந்தது. அயர்லாந்துக் குடியரசு பொருளியல் கூட்டுறவு மற்றும் வளர்ச்சிக்கான அமைப்பின் ஸ்தாபக உறுப்பின நாடுகளில் ஒன்றாகும். இங்கு ஐக்கிய இராச்சியத்தின் குடிமகனான எவரும் கடவுச்சீட்டு இல்லாமல் சென்று வரலாம்.

## சமயம்

## நிர்வாகப் பிரிவுகள்




## புவியியல்

அயர்லாந்தின் பரப்பளவு 70,273&nbsp;km2 அல்லது 27,133 சதுர மைல்களாக அமைந்துள்ளது. இதன் வடக்கு மற்றும் மேற்குப் பகுதிகளில் அத்திலாந்திக் சமுத்திரம் அமைந்துள்ளது. வடகிழக்குத் திசையில் வடக்குக் கால்வாய் அமைந்துள்ளது. கிழக்குத் திசையில் ஐரியக் கடல் அமைந்துள்ளது.

## வெளிநாட்டு உறவு
அயர்லாந்து குடியரசின் வெளிநாட்டு உறவுகள் கணிசமாக செல்வாக்குச் செலுத்துவது ஐரோப்பிய ஒன்றியத்தில் உறுப்பு நாடாக இருப்பதும் ஐக்கிய இராச்சிய நாடுகளுடன் இருதரப்பு உறவுகளை வைத்திருப்பதுவுமாகும்.

## மேற்கோள்கள்

## வெளி இணைப்புகள்
* ஐரிஷ் நாடு பற்றிய தகவல்கள் 
* அயர்லாந்து வரலாறு 


பகுப்பு:தீவு நாடுகள்
பகுப்பு:முன்னாள் பிரித்தானியக் குடியேற்றங்கள்
ஏழு கொடுமுடிகள்

**ஏழு கொடுமுடிகள்** என்பவை உலகின் 7 கண்டங்களில் உள்ள 7 மிக உயரமான மலைகளின் கொடுமுடிகளைக் (சிகரங்கள்) குறிக்கும். இம்மலைகள் அனைத்திலும் ஏறுவது மலையேறுவதில் பெரிய சாதனையாகக் கருதப்படுகிறது. ரிச்சர்டு பாசு (*Richard Bass*) என்பாரே இச்சாதனையை முதலில் 1980களில் செய்தார். 

## ஏழு கொடுமுடிகளில் ஏறிய இந்தியர்கள்
# மல்லி மஸ்தான் பாபு
# டஷி நுங்ஷி மாலிக் எனும் இரட்டை சகோதரிகள் 
# மாலவத் பூர்ணா

## மேற்கோள்கள்




பகுப்பு:மலைகள்
ஊர்மிளா

**ஊர்மிளா** இராமாயண காவிய நாயகி சீதையின் தங்கை. மிதிலை அரசன் சனகனின் இரண்டாவது மகள். இவளை இராமனின் தம்பி இலக்குமணன் மணமுடித்தான். இவர்களுடைய மகன்கள் அங்கதனும், சந்திரகேதுவும் ஆவர்.  

மேலும் ராமனைப் பிரிந்து சீதை அசோகவனத்தில் அடைந்த துன்பங்களை ஊர்மிளா தனது கணவனைப் பிரிந்து அதே 14 வருடங்கள் அயோத்தி அரண்மனையிலேயே உணவும் உறக்கமும் இன்றி அனுபவித்தார் என்று ராமாயணத்தில் ஒரு பாகத்தில் கூறப்பட்டுள்ளது. 

மேலும் இலட்சுமணன் தனது சகோதரன் ராமனுக்காக தனது வாழ்வை தியாகம் செய்தது போல ஊர்மிளா தனது கணவனுக்காக தனது வாழ்வை தியாகம் செய்தாள். எதையும் எதிர்பாராமல் வாழும் குணத்தில் தனித்துவம் பெற்றவள் ஊர்மிளா.   

## மேற்கோள்கள்


பகுப்பு:இராமாயணக் கதைமாந்தர்கள்
சத்துருக்கன்

இராமாயணக்கதையின் படி **சத்துருக்கன்** அல்லது **சத்துருக்கனன்**  இராமரின் தம்பி. இவரும் இலக்குவனும் இரட்டையர்கள். இவரும் இலக்குவனும் தசரதருக்கும் சுமித்திரைக்கும் பிறந்தவர்களாவர். இலக்குவன் இராமனுக்கு நெருக்கமாக இருந்ததைப் போலவே சத்துருக்கன் பரதனுடன் நெருக்கமாக இருந்தான். சுருதகீர்த்தி இவனது மனைவி ஆவார்.

## கோயில்
சத்துருக்கனனுக்கு கேரள மாநிலத்தின் திருச்சூர் மாவட்டத்தில் பாயம்மல் என்னுமிடத்தில் சத்துருக்கன் கோயில் ஒன்று உள்ளது. 

## மேற்கோள்கள்

பகுப்பு:இராமாயணக் கதைமாந்தர்கள்
பழனி (2008 திரைப்படம்)

***பழனி*** (*Pazhani*), பேரரசு இயக்கத்தில் பரத் முன்னணி பாத்திரம் ஏற்று நடிக்க ஜனவரி 14, 2008 அன்று வெளியான தமிழ்த் திரைப்படமாகும். சக்தி சிதம்பரம் இப்படத்தை தாயாரித்துள்ளார். படத்துக்கான இசை சிறீகாந்து தேவா வழங்கியுள்ளார். காஜல் அகர்வால் கதாநாயகியாக நடித்துள்ளதோடு குஷ்பூ கதாநாயகனின் அக்காவாக நடித்துள்ளார். படம் ஜனவரி 10 வெளியிட்டு வைக்கபட்டது ஜனவரி 14, 2008 முதல் திரையரங்குகளில் காட்சிக்கு விடப்பட்டது.

## கதைச் சுருக்கம்

தனது தாய் நலமாக வாழ்வதற்காக கொலை செய்துவிட்டு சிறுவயதிலேயே சிறைச்சாலை செல்லும் பழனி (பரத்) விடுதலையாகி வெளியே வந்தவுடன் தனது சகோதரியின் (குஷ்பு) வாழ்க்கை நலமாக இருக்க வேண்டும் என்பதற்காக என்னவெல்லாம் செய்கிறார் என்பதே கதையின் மையப் பொருள். இதன் போது செய்யப்படும் சில கொலைகள் காரணமாக மீண்டும் பழனி சிறைக்குச் செல்கிறார்.

## பாத்திரங்கள்

*பரத்... பழனி
*காஜல் அகர்வால் ... பழனியின் காதலி
*குஷ்பூ ... பழனியின் சகோதரி

## விமர்சனம்
வெப்துனியா இணையதளத்தில் வந்த விமர்சனத்தில் "பேரரசு பேனா பிடிக்கத் தெரிந்தவர் என்பது எந்த இடத்திலும் பஞ்ச் டயலாக் வைக்க முடியும் என்று காட்டியிருப்பதில் புரிகிறது. ஒரு காட்சியில் நடித்தும் இருக்கிறார். சொன்னபடியே கமர்ஷியல் பஞ்சாமிர்தம் கிண்டியிருக்கிறார் இயக்குநர்." என்று எழுதினர்.

## மேற்கோள்கள்

## வெளி இணைப்புகள்
* பழனி இணையத்தளம்
* 

பகுப்பு:2008 தமிழ்த் திரைப்படங்கள்‎
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:காஜல் அகர்வால் நடித்துள்ள திரைப்படங்கள்
பகுப்பு:பரத் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
அன்பு ஊற்று

1992ல் வெளிவந்த கனடாவின் முதல் தமிழ்த்திரைப்படம். ஏ.முருகு என்பவர் கதை, வசனம், இயக்கம் ஆகிய பொறுப்புக்களை ஏற்றதோடு தயாரித்து இருந்தார்.

ஜே.ஜே.எம்.ராஜா, செல்வம், சிவகுமார், ஜசிந்தா சிவகுமார், ஆனந்தன் ஆகியோர் நடித்திருந்தார்கள்

பகுப்பு:கனேடியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
நஞ்சு

[right|thumb|[ஐரோப்பிய ஒன்றியம்|ஐரோப்பிய ஒன்றியத்தின் Directive 67/548/EEC குறியீட்டின்படி, நச்சுப்பொருளுக்கான அடையாளம். நீண்ட காலமாக மண்டையோடும், அதன் குறுக்காக வைக்கப்பட்டிருக்கும் எலும்பு களுமே நஞ்சைக் குறிக்கும் வழக்கமான அடையாளம்.]]
உயிரியலைப் பொறுத்தவரை, **நஞ்சு** என்பது, உயிரினங்களுக்கு கெடுதியை அல்லது நலக்குறைவை அல்லது இறப்பைக்கூட ஏற்படுத்தக்கூடிய பொருட்களாகும். ஓர் உயிரினத்தினால் போதிய அளவில் உள்ளெடுக்கப்படும்போது, மூலக்கூற்று மட்டத்தில் நிகழும் வேதியியல் தாக்கத்தினால் அல்லது வேறு செயற்பாடுகளினால் இவ்வாறான கேடுகள் ஏற்படுகின்றன. நச்சியலின் (toxicology) தந்தை எனப்படுகின்ற பராசெலசு (Paracelsus) என்பார், எல்லாமே நஞ்சுதான் என்றும், நஞ்சு எல்லாவற்றிலும் உள்ளது என்றும் கூறினார். ஒரு பொருளை எவ்வளவு உள்ளெடுக்கிறோம் என்பதில்தான் அது நஞ்சா இல்லையா என்பது தங்கியுள்ளது என்று அவர் குறிப்பிட்டார். *அளவுக்கு மிஞ்சினால் அமுதும் நஞ்சாகும்* என்னும் பொது வழக்கு சொல்வதையும் ஏறத்தாழ இதே பொருளைத்தான் உணர்த்துகின்றது.

மருத்துவத் துறையிலும், விலங்கியலிலும், உயிரியற் செயற்பாடுகளினால் உருவாகும் நச்சுப்பொருள் (toxin), பாம்புக்கடி போன்ற கடிகளினால் உடலுக்குள் செலுத்தப்படும் நஞ்சு (venom) என்பவை பொதுவான நஞ்சு (poison) என்பதிலிருந்து வேறுபடுத்திப் பார்க்கப்படுகின்றன.

## பயன்கள்

நச்சுப் பொருட்கள் பூச்சிக்கொல்லிகள் ஆகவும், களைக்கொல்லிகள் ஆகவும் பயன்படுத்தப்படுவதுடன், கட்டிடப் பொருட்கள், உணவுப் பொருட்கள் என்பவற்றைப் பாதுகாப்பதற்கும் பயன்படுகின்றன. பொதுவாக இத்தகைய பயன்பாடுகளில், மனிதரைப் பாதிக்காத நஞ்சுகளே விரும்பப்படுகின்றன.

மனித வரலாற்றில், கொலை, தற்கொலை, மரண தண்டனை போன்றவற்றுக்கு நஞ்சு பயன்படுத்தப்பட்டு வந்துள்ளது.

## மேற்கோள்கள்

பகுப்பு:நஞ்சு
வசந்த கானம்

**வசந்த கானம்**, கனேடியக் கலைஞர்களால் கனடாவில் தயாரிக்கப்பட்ட தமிழ்த் திரைப்படம்.

இத்திரைப்படத்தில், எஸ்.ராகுலன், ஏ.பிரேமினி, சுரேஷ் அச்சுதன், சுப்புலட்சுமி காசிநாதன், திருநாவுக்கரசு, பவானி திருநாவுக்கரசு, சித்திரா பீலிக்ஸ், அன்ரன் பீலிக்ஸ், எஸ். ஆர்.காசிநாதன், குணா செல்லையா ஆகியோர் நடித்திருந்தனர்.

திரைக்கதை, வசனம், பாடல்கள், இயக்கம் ஆகிய முக்கிய பொறுப்புக்களை தயாரிப்பாளரான டொக்டர் விக்டர் ஜோன் பிகராடோ அவர்களே ஏற்றுக்கொண்டார். படப்பிடிப்பை ரவி அச்சுதன் கவனித்தார்.

பகுப்பு:கனேடியத் தமிழ்த் திரைப்படங்கள்
பென்னகர்

**பென்னகர்** (*Pennagar*), இந்தியாவின் தமிழ்நாடு மாநிலம், விழுப்புரம் மாவட்டத்தின் செஞ்சி வட்டத்தில், வல்லம் ஒன்றியத்தின் கீழுள்ள ஊராட்சி ஆகும்.

இது செஞ்சியிலிருந்து வந்தவாசி செல்லும் வழியில் 10 கி.மீ. தொலைவில் இருக்கிறது.

## பென்னகர் ஊராட்சிக்கு உட்பட்ட கிராமங்கள்
* வங்கி சாலை
* கீழ்தாங்கல்
* கிளியனூர்
* மருத்துவாம்பாடி
* பென்னகர்
* பென்னகர் குடியிருப்பு
* உமையாந்தாங்கல்

## பென்னகர் ஊராட்சியில் உள்ள பள்ளிகள்
* அரசு உயர்நிலைப் பள்ளி, பென்னகர் 
* வல்லம் ஊராட்சி ஓன்றிய தொடக்கப் பள்ளி, பென்னகர்
* வல்லம் ஊராட்சி ஓன்றிய தொடக்கப் பள்ளி, கீழ்தாங்கல்
* வல்லம் ஊராட்சி ஓன்றிய தொடக்கப் பள்ளி, மருத்துவாம்பாடி
* A N M தொடக்கப் பள்ளி, பென்னகர்

## பென்னகர் கிராமத்திற்கு அருகில் இருக்கும் ஊராட்சிகள்

*சின்னகரம் - CHINNAGARAM
*ஈச்சூர் - EACHUR
*இல்லோடு - ILLODU
*இரும்புலி - IRUMBULI
*கள்ளப்புலியூர் - KALLAPULIYUR
*கண்டமநல்லூர் - KANDAMANALLUR
*காரியமங்கலம் - KARIYAMANGALAM
*கருங்குழி - KARUNGUZHI
*மகாதேவிமங்கலம் - MAGADEVIMANGALAM
*மேல்களவாய் - MELKALAVAI
*மேல் ஒலக்கூர் - MEL OLAKKUR
*முக்குணம் - MUKKUNAM
*பெரும்பூண்டி - PERUMPOONDI
*சண்டிசாட்சி - SANDICHATCHI
*செல்லபிராட்டி - SELLAPIRATTI
*சோழங்குணம் - SOZHANGUNAM
*தாமனூர் - THAMANUR
*தொண்டூர் - THONDUR
*உடையந்தாங்கல் - UDAIYANATHANGAL

## குறிப்புகளும் மேற்கோள்களும்


பகுப்பு:விழுப்புரம் மாவட்டத்திலுள்ள கிராமங்கள்
ஏமாற்றம் (திரைப்படம்)

**ஏமாற்றம்** 1995-இல் வெளிவந்த கனடாவின் இரண்டாவது தமிழ்த்திரைப்படம். முதலாவது திரைப்படத்தைத் தயாரித்த ஏ.முருகு என்பவரே இத்திரைப்படத்தையும் தயாரித்திருந்தார்.

கதை, வசனம், இயக்கம் ஆகிய பொறுப்புக்களோடு, ஒளிப்பதிவு, படத்தொகுப்பு ஆகிய தொழில் நுட்பப் பொறுப்புக்களையும் ஏற்றதோடு நடித்துமிருந்தார்.

மஞ்சுளா, மாலா, பிரசாந்த், சர்மா என்பவர்கள் இவருடன் கூட நடித்திருந்தனர்.

இணைக்கமரா என்று வரதன் குறிப்பிடப்பட்டிருந்தார்.

பகுப்பு:கனேடியத் தமிழ்த் திரைப்படங்கள்
பகுப்பு:1995 தமிழ்த் திரைப்படங்கள்
மஞ்சள் கடல்

thumb|right|250px|
**மஞ்சள் கடல்** கிழக்கு சீனக்கடலின் வடபகுதியில் உள்ளது. பசிபிக் கடலை ஒட்டி அமைந்துள்ள இக்கடலின் மேற்கில் சீனாவும் கிழக்கில் கொரியத் தீபகற்பமும் உள்ளன. சீனாவில் பாயும் மஞ்சள் ஆறு மஞ்சள் நிற மணலைக் கொண்டு வந்து இக்கடலில் சேர்ப்பதால் இது மஞ்சள் கடல் என அழைக்கப்படுகிறது.

## மேலும் பார்க்க
* கிழக்கு சீனக்கடல்
* தென்சீனக்கடல்

பகுப்பு:அமைதிப் பெருங்கடலின் கடல்கள்
கிழக்கு சீனக்கடல்

சீனாவின் கிழக்குப் பகுதியில் அமைந்துள்ள கடல் **கிழக்கு சீனக்கடல்** என்றழைக்கப்படுகிறது. இது பசிபிக் கடலின் ஒரு பகுதியாகும். இதன் பரப்பளவு 1,249,000 சதுர கிலோமீட்டர். சீனாவில் இக்கடல் கிழக்கு கடல் என்று அறியப்படுகிறது. கொரியாவில் இது சிலவேளைகளில் தெற்கு கடல் எனப்படுகிறது எனினும் இது பெரும்பாலும் கொரியாவை ஒட்டியுள்ள கடலின் தெற்குப் பகுதியையே குறிக்கும்.

## மேலும் பார்க்க
* மஞ்சள் கடல்
* தென்சீனக்கடல்

பகுப்பு:அமைதிப் பெருங்கடலின் கடல்கள்
திருகோணமலை மாவட்டத்தில் உள்ள ஊர்களின் பட்டியல்

[right|thumb|300px| [இலங்கையிலுள்ள 25 மாவட்டப் பிரிவுகள். திருகோணமலை மாவட்டம் செந்நிறத்தில் காட்டப்பட்டுள்ளது]]
இலங்கை, திருகோணமலை மாவட்டத்தில் உள்ள ஊர்கள், மற்றும் நகரங்களின் பட்டியல் இங்கு இடப்படுகிறது.

# அக்போபுரம்
# அடம்பனை
# அன்புவழிபுரம்
# ஆலங்கேணி
# இலக்கந்தை
# இலங்கைத்துறை
# இறக்கந்தை
# ஈச்சிலம்பற்றை
# ஈரமடு
# உப்பாறு
# உப்புவெளி
# உப்பூறல்
# கங்குவெளி
# கட்டைபறிச்சான்
# கந்தளாய்
# கந்தளாவை
# கப்பல்துறை
# கல்லாறு
# கன்னியா
# கிண்ணியா
# கிவுளக்கடை
# கிளிவெட்டி
# குச்சவெளி
# கும்புருப்பிட்டி
# கும்புறுப்பிட்டி
# குமரன்கடவை
# கெவுளிமுனை
# கொம்பநாச்சி
# கோயில்திரிமடு
# சம்பூர்
# சாம்பல்தீவு
# சீனன்குடா
# சுங்கான்குழி
# சுங்கான்குழி
# சுண்டல்காடு
# சுவாமிமலை
# செம்பாடு
# செல்வநாயகபுரம்
# சேருவில்லு
# சேனையூர்
# சோமபுரம்
# தம்பங்கட்டை
# தம்பலகாமம்
# தாமரைவில்லு
# திரியாய்
# திருகோணமலை நகரம்
# திறப்பனை
# தின்னெரிவெளி
# தென்னமரவடி
# தென்னைமரவாடி
# தோப்பூர்
# நிலாவெளி
# பங்குறுகஸ் வாவி
# பச்சானூர்
# பலாத்தோப்பு
# பன்குளம்
# பாரதிபுரம் 
# பாலத்தடிச்சோலை
# புடவைக்கட்டு (செந்தூர்)
# புல்மோட்டை
# புன்னையடி
# பேற்றவை
# பொட்டல்காடு
# பொத்தானை
# மதவாச்சி
# மல்லிகைத்தீவு
# மலைமுந்தல்
# மாங்கேணி
# முகத்துவாரம்
# முத்துச்சேனை
# முள்ளிப்பொத்தானை
# மூதூர்
# மெதியாவை
# மேன்கமம்
# வண்ணார்திடல்
# வயிரிஊற்று
# வெருகல்
# வேடத்தீவு

## திருகோணமலை பட்டினம்

## இவற்றையும் பார்க்கவும்

* யாழ்ப்பாண மாவட்டத்தில் உள்ள ஊர்களின் பட்டியல்
* கிளிநொச்சி மாவட்டத்தில் உள்ள ஊர்களின் பட்டியல்
* முல்லைத்தீவு மாவட்டத்தில் உள்ள ஊர்களின் பட்டியல்
* மன்னார் மாவட்டத்தில் உள்ள ஊர்களின் பட்டியல்
* வவுனியா மாவட்டத்தில் உள்ள ஊர்களின் பட்டியல்
* மட்டக்களப்பு மாவட்டத்தில் உள்ள ஊர்களின் பட்டியல்
* அம்பாறை மாவட்டத்தில் உள்ள ஊர்களின் பட்டியல்


பகுப்பு:இலங்கை தொடர்பான பட்டியல்கள்
சத்துருக்கனன் கோயில்

**சத்துருக்கனன் கோயில்** என்பது இந்தியாவின் கேரள மாநிலத்தின் திருச்சூர் மாவட்டத்தில் சத்துருக்கனுக்கு உள்ள கோயில். இது பாயம்மல் என்ற இடத்தில் உள்ளது. சத்துருக்கனுக்கென்றே உள்ள மிகச் சில கோயில்களுள் இதுவும் ஒன்று.

இராம சகோதரர்கள் நால்வருக்கும் கேரளத்தில் தனித் தனிக் கோயில்கள் உள்ளன. இவை நாலம்பலம் (நான்கு+அம்பலம், அம்பலம்=கோயில்) என அழைக்கப்படுகின்றன.

## மேற்கோள்கள்

பகுப்பு:திருச்சூர் மாவட்டத்திலுள்ள இந்துக் கோயில்கள்
சுருதகீர்த்தி

**சுருதகீர்த்தி** இராமாயணக்கதையில் வரும் சத்ருகனனின் மனைவி ஆவாள். 
மிதிலை மன்னர் சனகனின் உடன்பிறந்தானான குசத்துவசனின் இரண்டாவது மகள் ஆவாள். இவளுக்கு இரண்டு மகன்கள் இருந்தனர்.

## மேற்கோள்கள்

* , translated in English by Griffith, from Project Gutenberg
* 
* 

பகுப்பு:இராமாயணக் கதைமாந்தர்கள்
தக்காண சுல்தானகங்கள்

**தக்காணத்து சுல்தானகங்கள்** (*Deccan sultanates*) என்பன தெற்கு மற்றும் நடு இந்தியாவில் ஆட்சி புரிந்த ஐந்து முஸ்லிம் பேரரசுகளைக் குறிக்கும். இவைகள் பிஜப்பூர் சுல்தானகம், கோல்கொண்டா சுல்தானகம், அகமதுநகர் சுல்தானகம், பீதர் சுல்தானகம், பேரர் சுல்தானகம் ஆகியனவாகும். தக்காணத்து சுல்தானகங்கள் தக்காணத்து மேட்டுநிலப் பகுதியில் (*Deccan Plateau*), கிருஷ்ணா ஆறு மற்றும் விந்திய மலைத்தொடருக்கு இடையில் அமைந்திருந்தன. இவைகளில் பீஜாப்பூர், அஹ்மட்நகர், பெரார் ஆகியன 1490 இலும் பிடார், 1492 இலும் கொல்கொண்டா 1512 இலும் விடுதலை பெற்ற தனி அரசுகளாயின. 1510 இல் பீஜாப்பூர் கோவா நகரில் போர்த்துக்கீசரின் ஆக்கிரமிப்பை முறியடித்தனர் ஆயினும் பின்னர் அதே ஆண்டின் இறுதியில் அந்நகரத்தை இழந்தனர்.

இவர்கள் அனைவரும் தமக்கிடையே சண்டைகளில் ஈடுபட்டிருந்தாலும். 1565 இல் விஜயநகரப் பேரரசுக்கு எதிராக ஓரணியில் நின்று போர் புரிந்து தலைக்கோட்டை சமரில் தோற்கடித்து விஜயநகரை நிரந்தரமாக வீழ்ச்சியடையச் செய்தனர். 1574 இல் பெராரில் இடம்பெற்ற புரட்சியின் பின்னர் அஹ்மட்நகர் இதனைக் கைப்பற்றியது. 1619 இல் பிடார் பீஜாப்பூருடன் இணைக்கப்பட்டது. இந்த சுல்தானகங்களை பின்னர் முகலாயப் பேரரசு கைப்பற்றியது. 1596 இல் பெரார் அஹ்மட்நகரில் இருந்து விடுவிக்கப்பட்டது. அஹ்மட்நகர் 1616 க்கும் 1636 க்கும் இடையில் முற்றாகக் கைப்பற்றப்பட்டது. கோல்கொண்டா சுல்தானகம் மற்றும் பீஜப்பூர் சுல்தானகம் ஆகியன அவுரங்கசீப்பினால் 1686-7 இல் கைப்பற்றப்பட்டன.
## இதனையும் காண்க
* பாமினி சுல்தானகம்
* அயோத்தி நவாப்
* ஆற்காடு நவாப்
* குஜராத் சுல்தானகம்
* வங்காள சுல்தானகம்
* ஹைதராபாத் நிஜாம்
* ஜூனாகத் சுல்தானகம்

## மேற்கோள்கள்


## வெளி இணைப்புகள்
* செருப்பு ஊர்வலம் (எஸ்.ஜெயபாரதி)
*பிஜாப்பூர் சுல்தானகம் பற்றிய இணையத்தளம்

பகுப்பு:இந்தியப் பேரரசுகள்
பகுப்பு:இந்தியாவில் இசுலாம்
பகுப்பு:ஆசியாவின் முன்னாள் நாடுகள்
பகுப்பு:தென்னிந்திய வரலாறு
1565

**1565** (**[[ரோம எண்ணுருக்கள்|MDLXV]]**) ஆண்டு பழைய யூலியன் நாட்காட்டியில் திங்கட்கிழமையில் துவங்கிய ஒரு சாதாரண ஆண்டு ஆகும்.

## நிகழ்வுகள்
* ஜனவரி 26 - கர்நாடகா மாநிலத்தின் தலைக்கோட்டை என்ற இடத்தில் விஜயநகரப் பேரரசுக்கும் இஸ்லாமிய தக்காணத்து சுல்தான்களுக்கும் இடையில் இடம்பெற்ற சமரில் கடைசி இந்துப் பேரரசு தோல்வி கண்டது. இத்தோல்வி இந்தியாவின் பெரும் பகுதி இஸ்லாமியரின் கட்டுப்பாட்டுக்குள் வரக் காரணியாய் இருந்தது.
* மார்ச் 1 - ரியோ டி ஜனெய்ரோ நகரம் அமைக்கப்பட்டது.
* ஏப்ரல் 27 - பிலிப்பீன்சில் முதலாவது ஸ்பானியக் குடியேற்ற நகரம் சேபு நகரம் அமைக்கப்பட்டது.
* மே 18 - ஓட்டோமான் படைகள் மால்ட்டாவை அடைந்தன. மால்ட்டாவின் ஆக்கிரமிப்பு ஆரம்பமாகியது.

## தேதி அறியப்படாத நிகழ்வுகள்
* எட்டயபுரம் நகரம் அமைக்கப்பட்டது.
* இலங்கையின் கோட்டே நகரம் போர்த்துக்கீசரின் கட்டுப்பாட்டுக்குள் வந்தது.

## பிறப்புகள்

## இறப்புகள்
* அக்டோபர் 5 &ndash; லியூஜி ஃபெறாரி, இத்தாலியக் கணிதவியலாளர் (பி. 1522)
* அலிய ராம ராயன், விஜயநகரப் பேரரசன் (பி. 1542)
* லியூஜி ஃபெறாரி, கணிதவியலாளர் (பி. 1522)

## யாழ்ப்பாண ஆட்சியாளர்கள்
* புவிராஜபண்டாரம் - (1561 - 1565) 
* காசி நயினார் - (1565 - 1570)

## மேற்கோள்கள்
1560கள்

**1560கள்** என்றழைக்கப்படும் பத்தாண்டு காலம் 1560ஆம் ஆண்டு துவங்கி 1569-இல் முடிவடைந்தது.

## நிகழ்வுகள்
* மன்னார் போர்த்துக்கீசரால் பிடிக்கப்பட்டது (1560)
* கோட்டே போர்த்துக்கீசரால் பிடிக்கப்பட்டது (1565)
* பிரான்சில் மதப் போர்.
* நெதர்லாந்தில் புராட்டஸ்தாந்துக்களின் கலகம் ஆரம்பமாகியது (1569)

## யாழ்ப்பாண அரசர்கள்
* புவிராஜ பண்டாரம் - (1561 - 1565) 
* காசி நயினார் - (1565 - 1570)

## பிறப்புகள்
* வில்லியம் ஷேக்ஸ்பியர், ஆங்கில எழுத்தாளர்
* கலிலியோ கலிலி, இத்தாலிய வானிலையாளர்

## மேற்கோள்கள்
கட்டுவிரியன்

**கட்டுவிரியன்** (அ) **கண்டங்கருவளை** (கொங்கு தமிழ், இலங்கை)(Common Krait - *Bungarus caeruleus*) என்பது இந்தியத் துணைக்கண்டத்தில் உள்ள காடுகளில் காணப்படும் நச்சுப் பாம்பினம் ஆகும். கொடிய நஞ்சினையுடைய இப்பாம்பு பெரு நான்கு என்றழைக்கப்படும் பாம்புகளில் ஒன்று. இப்பாம்பு தமிழில் கட்டு விரியன், எட்டடி விரியன் 
 ஆகிய பெயர்களாலும் அழைக்கப்படுகிறது.

## விளக்கம்
கட்டுவிரியன் பாம்பின் உடலின் நிறம் கருநீலத்திலிருந்து நீலம் கலந்த சாம்பல் நிறமாக இருக்கும். சராசரியாக 1 மீட்டர் நீளம் வரை வளரும். தன் முதுகெலும்பு நெடுக அறுகோண வடிவிலான பெரிய செதில்களைக் கொண்டிருக்கும். இவை பக்கவாட்டுச் செதில்களைவிட பெரியவையாக இருக்கும். உடலின் குறுக்கே வெண்ணிற வரிகள் கழுத்துப் பகுதிக்கு சற்று கீழே வெள்ளைப் புள்ளியாக துவங்கி வாற்பகுதி வரை வெண்ணிற வரிகளாகப் பொதுவாகக் காணப்படும். இதன் தலைப்பகுதி மழுங்கி, சிறிய வட்ட வடிவ கருநிறக் கண்களைக் கொண்டிருக்கும். கழுத்தைவிட தலை சற்று பெரியதாக இருக்கும். தலையில் எந்த குறியீடும் இருக்காது.

ஆண் பாம்பு பெண்ணை விடப் பெரிதாகவும் நீண்ட வாலினைக் கொண்டும் இருக்கும்.

## பொதுப் பெயர்கள்
* உருது - *Kala gandait*.
* இந்தி - *Karait*.
* கன்னடம் - *Kattige haavu*.
* தெலுங்கு - *Katla paamu*.
* குசராத்தி - *Kala taro*.
* மராத்தி -  *Manyar*, *kanadar*.
* ஒரியா - *Chitti*.
* தமிழ் - *கட்டு விரியன்*, *எண்ணெய் விரியன்*, *எட்டடி விரியன்*.
* மலையாளம் - *Yalla pamboo* (மலபார்), *Ettadi veeran* (திருவிதாங்கூர்).
* பெங்காலி - *Kalach*, *Domnachiti* (வட வங்கம்), *Shiyar Chanda* (தென் வங்கம்).

## புவியியற் பரம்பல்
பாக்கிசுதானின் சிந்து மாகாணத்தில் இருந்து மேற்கு வங்கச்சமவெளி வரை வாழ்கின்றன. மேலும் தென்னிந்தியா முழுவதும் இலங்கையிலும் இவை உள்ளன.

## வாழிடம்
பொதுவாக வயல்களிலும் எலி வளை, கரையான் புற்று, கற்குவியல் போன்ற இடங்களில் இவை காணப்படுகின்றன. மற்றும் நீர்நிலைகளுக்கு அருகிலும் இவை காணப்படுகின்றன.

## இயல்பு
இது இரவில் சுறுசுறுப்பாக இருக்கும் பாம்பு. ஆண் பாம்புகள் தங்கள் எல்லைக்குள் மற்றவர்கள் நுழைவதை விரும்பாதவை.

## இரை
கட்டுவிரியன் மற்ற பாம்புகளையும் எலிகளையும் இரையாகக் கொள்கிறது. மேலும் பல்லிகளையும், பாம்பரணைகளையும் தின்கின்றன. இவை தங்களுடைய குட்டிகளையே தின்னும் இயல்பு கொண்டவை. இதன் பாம்புக்குட்டிகள் கணுக்காலிகளையும் உண்கின்றன. சில சமயங்களில் இவை சிறு பாலூட்டிகள், தவளை போன்றவற்றையும் தின்கின்றன.

**இவை இரவில் திரியும் பாம்புகளாகையால் பகலில் எலி வங்குகளிலோ, [[கறையான்]] புற்றுகளிலோ, மண், குப்பை கூளங்களுக்கிடையிலோ பதுங்கிக் கொள்கின்றன. பகலில் சீண்டப்படும் போது, தலை பாதுகாப்பாக இருக்கும் வகையில் தங்கள் உடலைப் பந்து போல் சுருட்டிக் கொள்கின்றன. எனினும் இரவில் இவை எதிர்க்கும். பங்காரசு இனப்பாம்புகளில் இதுவே மிகவும் ஆபத்தானது.**

## நஞ்சு
கட்டுவிரியன் பாம்பினுடைய நஞ்சு நரம்பு மண்டலத்தைத் தாக்கும் நஞ்சு வகையைச் சேர்ந்தது. தீண்டியவுடன் தசைகளைச் செயலற்றதாக்கி விடும். பாம்பு கடித்தவுடன் ஏறத்தாழ 
1 மணிநேரத்திற்குள் சாவு ஏற்படலாம். மூச்சு மண்டலம் செயலிழப்பதாலேயே பொதுவாக உயிரிழப்பு ஏற்படுகிறது.

## மேற்கோள்கள்


## வெளி இணைப்புகள்
* இந்திய நச்சுப்பாம்புகளைப் பற்றிய தளம் 

பகுப்பு:நச்சுப் பாம்புகள்
பகுப்பு:தமிழ்நாட்டுப் பாம்புகள்
பீமா (திரைப்படம்)

***பீமா*** (*Bheemaa*) என்பது 2008-இல் வெளியான தமிழ்த் திரைப்படமாகும். லிங்குசாமி இயக்கிய அப்படத்தில் விக்ரம் திரிஷா, பிரகாஷ் ராஜ் ஆகியோர் முக்கிய வேடங்களில் நடித்துள்ளனர். இப்படத்திற்கு ஹாரிஸ் ஜயராஜ் பின்னணி இசையமைத்துள்ளார். பாடல் வரிகளை பாடல்களை நா. முத்துகுமார், பா. விஜய், வைரமுத்து ஆகியோர் எழுதியுள்ளனர். இப்படத்தின் படப்பிடிப்பு 2006 ஏப்ரல் 24-ஆம் நாள் தொடங்கியது.  இந்தியாவின் பலப் பாகுதிகளிலும் படப்பிடிப்பு நாடைப்பெற்றது. 2007-ஆம் தைப்பொங்கலுக்கு வெளியிட ஏற்பாடாகியிருந்தப்போதும் தொழிநுட்பச் சிக்கல்கள் காரணமக வெளியீடு மே 11 2007-க்கு பிற்போடப்பட்டது. சிவாஜி திரைப்படத்தின் வெளியீடு காரணமாக மீண்டும் வெளியீடு பிற்போடப்பட்டது. படத்தின் இசை இருவட்டு ஆகஸ்ட் 10 2007-இல் வெளியிடப்பட்டது. படம் ஜனவரி 15 2008-ஆம் நாள் திரையரங்குகளில் வெளியிடப்பட்டது.

## கதை சுருக்கம்

சென்னையில் தனது பலத்தை நி்ருபிக்க முயலும் சின்னாவின் (பிரகாஷ் ராஜ்) குழுவுக்கும் பலமான பெரியவரின் (ரகுவரன்) குழுவிற்கும் இடையான சண்டைகளை மையப்படுத்தி இத்திரைக்கதை எழுதப்பட்டுள்ளது. சிறுவயது முதலே சின்னாவை தனது இலட்சிய மனிதனாக போற்றி வளர்ந்து வரும் சேகர் (விக்ரம்), சின்னாவின் குழுவில் இணைந்து பெரியவரின் குழுவிற்கு சவாலாக விளங்குகிறார். சென்னை நகருக்கு புதிதாக வரும் காவல்துறை அதிகாரி (அசிஷ் வித்தியார்த்தி) இவ்விரண்டுக் குழுக்களையுமே எப்படியாவது அழிப்பதற்காக சிறிய அணியொன்றை அமைத்து சட்டவிரோத குழுக்களை தேடி அழிக்கிறார்.

சென்னையின் சட்டவிரோதக் குழுக்கள் பல அழிக்கப்படுகின்றன. இந்த நிகழ்வுகளின் மத்தியில் சேகர் சின்னாவின் பழைய காதலை இணைத்து வைத்து தானும் ஒரு பெண்ணைக் காதலிக்கிறார். பெரியவரின் கும்பலை முற்றாக அழித்துவிட்டு சென்னையில் சின்னாவை பலமிக்க மனிதனாக ஆக்கிவிட்டு சேகர் சின்னா குழுவில் இருந்து பிரிகிறார். படத்தின் கடைசியில் சின்னா, சேகர், சின்னாக்குழு முழுவதும் காவல் துறையால் கொல்லப்படுகிறது.

## பாத்திரங்கள்

* விக்ரம் ... சேகர்
* திரிஷா ... சாலினி
* பிரகாஷ் ராஜ் ... சின்னா
* ரகுவரன் ... பெரியவர்
* ஆஷிஷ் வித்யார்த்தி காவல்துறை அதிகாரி
* செரின் ஷிருங்கார் ... ரங்கு ரங்கம்மா

## விமர்சனம்
ஆனந்த விகடன் வார இதழில் வந்த விமர்சனத்தில் "முன்பாதி முழுக்க போலீஸ் வாடையே இல்லாமல் இருப்பது, க்ளைமாக்ஸைத் தவிர திருப்பங்களே இல்லாமல் நகர்வது என பீமாவின் பலவீனங்களும் அதிகம். ட்விஸ்ட்டுகளைக் கச்சிதமாக்கி இருந்தால், இந்த பீமாவுக்குச் சொல்லியிருக்கலாம் ஜோர்மா!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
*

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:விக்ரம் நடித்துள்ள திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:பிரகாஷ் ராஜ் நடித்த திரைப்படங்கள்
பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள்
பகுப்பு:திரிசா நடித்த திரைப்படங்கள்
பகுப்பு:ரகுவரன் நடித்த திரைப்படங்கள்
காளை (திரைப்படம்)

***காளை*** (*Kaalai*) தருன் கோபி இயக்கத்தில் வேதிகா, மீரா சோப்ரா, சங்கீதா ஆகியோருடன் சிலம்பரசன் முக்கிய வேடத்தில் நடிக்க 2008 ஆம் ஆண்டு வெளியான தமிழ்த் திரைப்படமாகும். ஜி. வி. பிரகாஷ் குமார் படத்துக்கு இசையமைத்துள்ளார். இதற்கு முன்னதாக *சென்னையில் இருந்து மதுரை*, *மோசமானவன்*, *அகராதி* போன்றப் பெயர்கள் இப்படத்துக்கு முன்மொழியப்பட்டன.

## கதைச்சுருக்கம்

இத்திரைப்படத்தில் மூன்று காதாபாத்திரங்கள் ஜீவா என்ற பெயரைக் கொண்டுள்ளன இதன் மூலம் திரைப்படத்தின் தொடக்கத்தில் சுவாரசியம் அதிகரிக்கப்பட்டுள்ளது.

ஜீவாவின் (சிலம்பரசன்) பாட்டி பத்து வயதாக இருக்கும் போது கிராமத்தில் கள்ளச் சாரயம் காய்ச்சிய 5 பேரை கொலை செய்துவிட்டு சிறைச் செல்கிறார். சிறையிலிருந்து திரும்பும் அவரை கிராம மக்கள் தமது தலைவியாக பதவியேற்றுகின்றனர். அவரது ஆட்சியின் கீழ் கிராமத்தில் தீய நடவடிக்கைகள் இல்லாமல் நல்லாட்சி நிலவுகிறது. இதன் போது அங்கே வரும் காவல்துறை அதிகாரி ஒருவர் அக்கிராமத்தில் பிழை செய்யும் ஒருவரையேனும் பிடிக்க முற்பட்டு தோல்வியடைகிறார். இதனால் கோபமுற்ற காவல்துறை அதிகாரி சிம்புவின் பாட்டியை உயிருடன் எரிக்கின்றார்.

இதனால் கோபமுற்ற ஜீவா (சிலம்பரசன்) அவரை எவ்வாறு பழிவாங்குகிறார் என்பதே கதையின் மிகுதி பாகமாகும்.

## பாத்திரங்கள்

* சிலம்பரசன் ... ஜீவா
* வேதிகா ... பிருந்தா
* லால் ...ஜீவானந்தம் ஐபிஎஸ்
* சுலில் குமார் ...ஜீவா
* சந்தானம்

## விமர்சனம்
ஆனந்த விகடன் வார இதழில் வந்த விமர்சனத்தில் "எரிச்சலூட்டும் திரைக்கதை, ஹிஸ்டீ ரியா கேரக்டர்கள், கண்டபடி அலையும் கேமரா, காதைப் பதம் பார்க்கும் பின்னணி இசை என மொத்தமாகச் சேர்ந்து நம்மை குந்த வைத்து கும்மி அடிக்கின்றன... ஜல்லிக்கட்டுகளில், காளைகள்தான் மனிதர்களால் துன்புறுத்தப்படுவதாகப் புகார் எழுந்த சமயம் பார்த்து, இப்படியரு உல்டா 'காளை'?!" என்று எழுதி  மதிப்பெண்களை வழங்கினர்.

## மேற்கோள்கள்

## வெளியிணைப்புகள்
* காளை இணையத்தளம் 
* 
*

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பழிவாங்குதல் குறித்தான திரைப்படங்கள்
பகுப்பு:சிலம்பரசன் நடித்த திரைப்படங்கள்
பகுப்பு:ஜி. வி. பிரகாஷ் குமார் இசையமைத்த தமிழ்த் திரைப்படங்கள்
டாட்டா நேனோ

**டாட்டா நேனோ** அல்லது டாட்டா நானோ (*Tata Nano*) என்பது இந்தியாவின் டாட்டா மோட்டார்சு நிறுவனத்தால்  உருவாக்கப்பட்ட ஒரு தானுந்து. இது சனவரி 10, 2008 இல் புது டெல்லியில் நடந்த தானுந்து காட்சியின் போது அறிமுகப்படுத்தப் பட்டது. மக்கள் தானுந்து (*People's Car*) என்றழைக்கப்படும் இவ்வண்டி தற்போது உலகில் உள்ளவற்றில் எல்லாம் மலிவானது. அறிமுகப்படுத்தும் போது இதனுடைய விலை  (வரிகள், போக்குவரத்துச் செலவுகள் தவிர்த்து) ரூபாய் ஒரு இலட்சம் ஆகும். இதனால் இவ்வண்டி லட்ச ரூபாய் கார் எனவும் அழைக்கப்படுகிறது.

## உசாத்துணை

பகுப்பு:தானுந்துகள்
அவுஷ்விட்ஸ் வதை முகாம்

**அவுஷ்விட்ஸ்-பிர்க்கெனாவு** (*Auschwitz-Birkenau*; **) என்பது 1940–1945 காலப்பகுதியில் இருந்த நாசி ஜேர்மனியின் ஒரு மிகப்பெரிய வதை முகாம் ஆகும். இது ஜேர்மனி வசம் இருந்த தெற்கு போலந்தில் கிராக்கோவ் நகரிலிருந்து மேற்கே 50 கிலோமீட்டர் தூரத்தில், வார்சாவிலிருந்து 286 கி.மீ. தூரத்தில் அவுஸ்விட்ச் (ஒஸ்வியேச்சிம்) என்ற நகரருகில் அமைந்திருந்தது.

இம்முகாம் மூன்று முக்கிய பிரிவுகளைக் கொண்டிருந்தது. முதலாவது, அவுஷ்விட்ஸ் I, இது நிர்வாக மையம்; இரண்டாவது, அவுஷ்விட்ஸ் II (பிர்க்கெனாவு), கொலை முகாம்; மூன்றாவதாக, அவுஷ்விட்ஸ் III (மொனோவிட்ஸ்), தொழில் முகாம். முதல் இரண்டும் 1979 இலிருந்து உலக பாரம்பரியக் களத்தில் பதிவு செய்யப்பட்டுள்ளன. இவற்றைவிட கிட்டத்தட்ட 40 சிறு முகாம்கள் இம்முகாமைச் சுற்றி 10 கி.மீ. வட்டாரத்தில் இருந்தன.

அவுஷ்விட்ஸ் முகாம்களை நேரடியாக மேற்பார்வை செய்தவர், ஹிட்லரின் விசுவாசியான ருடொல்ஃப் ஹஸ் (*Rudolf Höß*) என்பவர். சுமார் 3 மில்லியன் மக்கள் இம்முகாமில் அவரது மேற்பார்வையில் கொல்லப்பட்டதாக இவர் பின்னர் நடந்த நுரம்பர்க் விசாரணைகளில் தெரிவித்திருந்தார். எனினும் அவர் இவ்வெண்ணிக்கையை பின்னர் 1.1 மில்லியன் எனக் குறைத்திருந்தார். இவர்களில் 90 விழுக்காட்டினர் யூதர்கள் ஆவர். யூதர்களை விட கம்யூனிஸ்டுகள், ருஷ்யப் போர்க் கைதிகள், ஓரினச்சேர்க்கையாளர்கள், சிலாவ் இனத்தவர்கள், நாடோடிகள், அரசியல் அதிருப்தியாளர்கள் ஆகியோரும் ஏராளமான எண்ணிக்கையில் இருந்தார்கள்.

ஐரோப்பாவின் பல நாடுகளிலும் இருந்து கைது செய்யப்பட்ட யூதர்கள் தொடருந்துகளிலும் வேறு வாகனங்களிலும் கூட்டம் கூட்டமாக மிகக் கடுமையான நெரிசலில் கொண்டுவரப்பட்டு இங்கு அடைக்கப்பட்டனர். உழைக்கக்கூடியவர்கள், உழைக்க முடியாதவர்கள், மருத்துவப் பரிசோதனைகளுக்குப் பயன்படக்கூடியவர்கள் என்று பல தேர்வு நடக்கும். ஏனையோர் சைக்ளோன்-பி என்ற பூச்சிக் கொல்லியாகப் பயன்பட்டு வந்த நச்சு வாயு பரவிய அறைகளில் அடைக்கப்பட்டுக் கொலை செய்யப்பட்டார்காள். குழந்தைகள் தாய்களிடமிருந்து பிரிக்கப்பட்டு வயதான பெண்களுடன் சேர்த்து நச்சுவாயு அறைகளுக்கு அனுப்பப்பட்டார்கள். மற்றும் பலர் கடும் உழைப்பு, ஊட்டச் சத்து இல்லாத உணவு, சுத்தமின்மை, பட்டினி, தொற்று நோய், தனிப்பட்ட மரண தண்டனைகள், மருத்துவப்பரிசோதனைகள் போன்ற பல காரணிகளால் இறந்தனர்.

## விடுதலை
நவம்பர் 1944 இல் சோவியத் படைகள் முன்னேறி வந்துகொண்டிருந்தபோது அவர்களிடமிருந்து தங்கள் குற்றங்களை மறைக்க நாசிகள் பிர்க்கெனாவு நச்சுவாயு அறைகளைக் குண்டு வைத்துத் தகர்த்தார்கள். 1945 ஜனவரியில் நாசிகள் அந்த முகாம்களைக் கைவிடத் தொடங்கியிருந்தார்கள். ஜனவரி 27, 1945 இல் கிட்டத்தட்ட 7,500 கைதிகளைச் சோவியத் செம்படையினர் மீட்டார்கள். மே 7, 1945 இல் ஜெர்மனி சரணடைந்தது. நுரம்பர்க் விசாரணை தொடங்குவதற்கு முன் ஹிட்லர் தற்கொலை செய்துகொண்டார்.
## இதனையும் காண்க
* யூத எதிர்ப்புக் கொள்கை
## குறிப்புகள்

## வெளி இணைப்புகள்

* Auschwitz-Birkenau Memorial and Museum
* Auschwitz Jewish Center in Oświęcim
* Holocaust Survivors and Remembrance Project
* Remember.org Holocaust library
* Auschwitz-Birkenau photographs by Bill Hunt
* "Under the Nazis" on the BBC website
* United States Holocaust Memorial Museum website
* Simon Wiesenthal Center website
* "The Auschwitz Album" – online exhibition from Yad Vashem
* "Architecture of Murder: The Auschwitz-Birkenau Blueprints" – online exhibition from Yad Vashem
* அவுஷ்விட்ஸின் அறுபது ஆண்டுகள் 

பகுப்பு:போலந்து
பகுப்பு:நாசி கைதிகள் முகாம்கள்
பகுப்பு:யூத வரலாறு
பகுப்பு:நாசிசம்
தக்காணப் பீடபூமி

**தக்காணப் பீடபூமி** (*Deccan Plateau*) (தக்காண மேட்டுநிலம்; தக்காணம், தக்‌ஷிணம் = தெற்கு, தென்னிந்தியா) என்பது மேற்கு தொடர்ச்சி மலைத்தொடர், கிழக்கு தொடர்ச்சி மலைத்தொடர், மற்றும் விந்திய மலைத்தொடர் ஆகிய மூன்று மலைத்தொடர்களுக்கு நடுவில் முக்கோணவடிவில் உள்ளதாகும். தென்னிந்தியாவின் பெரும்பகுதி தக்காண பீடபூமியை சேர்ந்தது. இதன் பரப்பளவு 7 இலட்சம் சதுர கிலோமீட்டர்.

கங்கைச் சமவெளிக்கு தென்புறம் தக்காணப் பீடபூமி அமைந்துள்ளது. இதன் மேற்குப்பகுதி உயரம் கூடியும் கிழக்குப்பகுதி உயரம் குறைந்தும் காணப்படுகிறது. இதன் காரணமாக தக்காணப் பீடபூமியில் பாயும் ஆறுகள் மேற்கிலிருந்து கிழக்கு நோக்கி பாய்ந்து வங்காள விரிகுடாவில் கலக்கின்றன.

மேற்கு தொடர்ச்சி மலைத்தொடர் உயரமாக இருப்பதால் தென்மேற்கு பருவக்காற்று மூலம் வரும் ஈரப்பதத்தை தடுத்து விடுகிறது. இதனால் தக்காணப் பீடபூமி குறைந்தளவு மழைப்பொழிவையே பெறுகிறது.

மேற்குத் தொடர்ச்சி மலையில் தோன்றும் கோதாவரியும் அதன் துணையாறுகளும் தக்காணப் பீடபூமியின் மேற்பகுதியையும் கிருஷ்ணாவும் அதன் துணையாறுகளும் தக்காணத்தின் நடுப்பகுதியையும், காவிரியும் அதன் துணையாறுகளும் தக்காணத்தின் கீழ்ப்பகுதியையும் வளம்பெறச் செய்கின்றன.

## மேற்கோள்கள்


### நூலடைவு

* 
* 

## வெளி இணைப்புகள்

* Dynasties of Deccan

பகுப்பு:இந்தியாவின் பீடபூமிகள்
பகுப்பு:மகாராட்டிரப் புவியியல்
பகுப்பு:கர்நாடகப் புவியியல்
பகுப்பு:தெலங்காணாவின் புவியியல்
பகுப்பு:பீடபூமிகள்
சாலஞ்சர் விண்ணோடம்

**சாலஞ்சர் விண்ணோடம்** (*Space Shuttle Challenger*) (**மீள்விண்கலம்**) என்பது நாசாவின் கொலம்பியா விண்ணோடத்துக்கு அடுத்ததாக தயாரிக்கப்பட்ட இரண்டாவது விண்ணோடம் ஆகும். இதன் முதலாவது பயணம் ஏப்ரல் 4, 1983 இல் இடம்பெற்றதில் இருந்து மொத்தம் ஒன்பது தடவைகள் இது விண்ணுக்கு ஏவப்பட்டது. இதன் பத்தாவது கடைசி ஏவலில் ஜனவரி 28, 1986 இல் விண்ணுக்கு ஏவப்பட்டு 73 வினாடிகளில் ஏழு விண்வெளி வீரர்களுடன் வானில் வெடித்துச் சிதறியது. சாலஞ்சருக்குப் பின்னர் என்டெவர் விண்ணோடம் தயாரிக்கப்பட்டு 1992இல் முதற்தடவையாக ஏவப்பட்டது.

## சாலஞ்சர் பயணங்கள்

## சாலஞ்சரின் அழிவு

thumb|200px|right|சாலஞ்சரின் கடைசிப் பயணத்தில் சென்ற ஏழு விண்வெளி வீரர்கள்
*சாலஞ்சர்* ஜனவரி 28, 1986 இல் தனது பத்தாவது பயணத்தில் STS-51-L என்ற விண்கலத்தை சுமந்து புளோரிடா, *கனாவரல் முனை* (Cape Canaveral, Florida) ஏவுதளத்திலிருந்து செங்குத்தாக எழுந்து, ஒரு நிமிடம் இயங்கி 50,000 அடி உயரத்தில் செல்லும் போது, திடீரெனப் பழுது ஏற்பட்டு வானில் வெடித்தது. அதில் பயணஞ்செய்து கொல்லப்பட்டவர்களில் இரு பெண்களும் அடங்குவர்.

## மேற்கோள்கள்

## வெளி இணைப்புகள்
* சாலஞ்சர் வெடிப்பு
* சாலஞ்சர் (OV-99) 

பகுப்பு:விண்ணோடத் திட்டம்
அருணகிரிநகர் கிராம அலுவலர் பிரிவு

244 G இலக்கம்  உடைய **அருணகிரிநகர் கிராம அலுவலர் பிரிவு**  (Arunagirinagar) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 575 குடும்பத்தைச் சேர்ந்த 2573 அங்கத்தவர்கள் வசித்து வருகின்றனர்.

## உசாத்துணைகள்
#திருகோணமலை மாவட்டப் புள்ளிவிபரம், திருகோணமலைக் கச்சேரி 2006. 

பகுப்பு:கிராம அலுவலர் பிரிவு (திருகோணமலை)
திருமுறை

**திருமுறை** என்னும் சொல் பின்வருபனவற்றில் ஒன்றைக்குறிக்கலாம்

* சைவத் திருமுறைகள்
* திருமுறைத் திரட்டு 
* திருமுறை கண்ட புராணம்
* விவிலியத் திருமுறை நூல்கள்
சோஷோன்

**சோஷோன்** (*Shoshone*) எனப்படுவோர் வட அமெரிக்காவில் வாழும் பழங்குடிகளாவர். இவர்கள் வடக்கு, மேற்கு மற்றும் கிழக்கு சோஷோன்கள் என மூன்று பெரும் பிரிவுகளாக வாழ்கிறார்கள். இவர்களில் வடக்கு சோஷோன்கள்  கிழக்கு இடாகோ, மேற்கு வயோமிங், மற்றும் வட-கிழக்கு யூட்டா ஆகிய இடங்களில் வசிக்கிறார்கள். கிழக்கு சோஷோன்கள் வயோமிங், வடக்கு கொலராடோ, மொன்டானா ஆகிய மாநிலங்களில் வசித்து வந்தனர். 1750ம் ஆண்டளவில் ஏனைய பழங்குடிகளுடன் ஏற்பட்ட முரண்பாடுகளினால் இவர்கள் தெற்கு மற்றும் மேற்கு நோக்கி நகர்ந்தார்கள். மேற்கு சோஷோன்கள் நடு இடாகோ, வடமேற்கு யூட்டா, நடு நெவாடா மற்றும் கலிபோர்னியா ஆகிய இடங்களில் வசிக்கிறார்கள். இக்குழுவினர் *பனாமிண்ட்* (Panamint) என்ற பெயரிலும் அழைக்கப்படுகின்றனர். மேற்கு சோஷோன்களின் இடாகோ குழுவினர் *டுக்குவாடுக்கா* (*Tukuaduka*), அதாவது ஆடு தின்னிகள் எனவும், நெவாடா/யூட்டாக் குழுக்கள் *கோசியூட்* (*Gosiute*) அல்லது *டோய் டிக்கூட்டா* எனவும் அழைக்கப்படுகின்றனர்.

1845 இல் வடக்கு மற்றும் மேற்கு சோஷோன்களின் மொத்தத் தொகை கிட்டத்தட்ட 4,500 ஆக இருந்தது. 1937 இல் 3,650 வட சோஷோன்களும் 1,201 மேற்கு சோஷோன்களும் கணக்கெடுக்கப்பட்டார்கள்.

1860 இல் இடாகோ மாநிலத்தில் ஆங்கிலக் குடியேற்றவாசிகளுடன் இடம்பெற்ற மோதலில் (பெயார் ஆற்றுப் படுகொலைகள்) பல நூற்றுக்கணக்கானோர் கொல்லப்பட்டனர். ஆனாலும் 1876 இல் அவர்களது பரம்பரை எதிரிகளான லக்கோட்ட மற்றும் செயன் ஆகிய பழங்குடிகளுடன் இடம்பெற்ற மோதல்களில் ஆங்கிலேயருடன் இணைந்து போரிட்டார்கள். 1878 இல் பானொக் பழங்குடிகளுடன் இடம்பெற்ற சமரில் போரிட்டனர்.

1982 இல் மேற்கு சோஷோன்கள் தமது விடுதலையை அறிவித்து *மேற்கு சோஷோன் தேசிய கவுன்சில்* என்ற பெயரில் தனிக் கடவுச்சீட்டையும் வெளியிட்டார்கள்.

## வெளி இணைப்புகள்

*சோஷோன்கள், விரிவான வரலாறு
*Great Basin Indian Archives

பகுப்பு:அமெரிக்க இனக்குழுக்கள்
ஐந்தொகை

* ஐந்தொகை (கணக்கியல்).
* பஞ்சமரபு - இலக்கியம்.
மாத்தளை மேற்கு தமிழ் வித்தியாலயம்

**மாத்தளை மேற்கு தமிழ் வித்தியாலயம்** மாத்தளை நகரின் மேற்குப்பகுதியில் பிரித்தானியரின் ஆட்சிக்காலத்தின் இறுதியில் 1946 ஆம் ஆண்டு ஏப்ரல் 26 ஆம் திகதி இப்பாடசாலையானது ஆரம்பிக்கப்பட்டது. ஆரம்பிக்கப்பட்டபொழுது 1 ஆசிரியரும் 14 மாணவர்களும் உடன் இருந்த பாடசாலையானது இன்று ஆண்டு 1 முதல் ஆண்டு 5 வரையிலான மாணவர்களிற்கு கல்வியை வழங்கி வருகின்றது. இப்பாடசாலைக்கு அஸ்கிரிய, மாதிவளை ஆகிய தோட்டப்பகுதிகளில் இருந்து மாணவர்கள் கல்வி கற்று வருகின்றனர்.

1980 இல் தோட்டப்புறப்பாடசாலைகளை அரசுடமையாக்கும் திட்டத்தின் கீழ் இப்பாடசாலையானது 1980 ஜூன் 15 ஆம் திகதி அரசுடமையாக்கப்பட்டது. 1995 இல் பெருந்தோட்டப்பாடசாலைகளை முன்னேற்றும் நோக்கில் நடத்தப்பட்ட சீடா உதவித்திட்டத்தின் கீழ் இப்பாடசாலையும் தேர்ந்தெடுக்கப்பட்டு இலங்கை ரூபா 2 மில்லியன் பெறுமதியான கட்டம் ஒன்றையும் அதிபர் விடுதியையும் பெற்றுக்கொண்டது. 2007 ஆம் ஆண்டில் இருந்து இப்பாடசாலைக்கு வருவதற்கு மாணவர்களிற்கு பஸ் வசதிகள் ஏற்படுத்தப்பட்டுள்ளது.

## உசாத்துணை
#தினக்குரல் பரிசு, 27 ஜனவரி 2008 – சுதாகரன், காளிதாஸ்

பகுப்பு:மாத்தளை மாவட்டத் தமிழ்ப் பாடசாலைகள்
பகுப்பு:மாத்தளை மாவட்டப் பாடசாலைகள்
கொக்குவில்

**கொக்குவில்** (*Kokkuvil*) இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஓர் ஊர் ஆகும். யாழ்ப்பாணம்-காங்கேசந்துறை வீதியில் யாழ்ப்பாண நகரில் இருந்து கிட்டத்தட்ட 2 மைல்கள் தொலைவில் அமைந்துள்ளது இந்த ஊர். இவ்வூருக்கு தெற்கு எல்லையில் யாழ்ப்பாண நகரும், வடக்கில் கோண்டாவிலும் உள்ளன. கிழக்குத் திசையில் திருநெல்வேலி அமைந்துள்ளது. காங்கேசன்துறை வீதி இவ்வூரைக் கொக்குவில் கிழக்கு, கொக்குவில் மேற்கு என இரண்டு பகுதிகளாகப் பிரிக்கின்றது.

திருநெல்வேலிச் சந்தியில் இருந்து மேற்கு நோக்கி வரும் வீதி, காங்கேசந்துறை வீதியைச் சந்திக்கும் இடமான கொக்குவில் சந்தி இவ்வூரின் மைய இடமாகும். யாழ்ப்பாண மாவட்டத்தின் முக்கியமான பாடசாலைகளில் ஒன்றான கொக்குவில் இந்துக் கல்லூரி இச் சந்திக்கு அண்மையிலேயே அமைந்துள்ளது.

## பெயர்க்காரணம்
கொக்கு என்றால் கரும்பு. இதனால் கொக்குவில் கரும்பு வில் என்று பொருள்படும். இரண்டாம் பொருள் வில் என்பது சங்க காலத்தில் குளம் என்று பொருள். கொக்குவில் கொக்குகள் நிறைந்த குளம் உடைய ஊர் என்று பொருள்படும்.

## கிராம சேவையாளர் பிரிவுகள்
* J/121 கொக்குவில் வடகிழக்கு
* J/122 கொக்குவில் கிழக்கு
* J/123 கொக்குவில் தென்கிழக்கு
* J/124 கொக்குவில் வடமேற்கு
* J/125 கொக்குவில் மேற்கு
* J/126 கொக்குவில் மத்திகிழக்கு
* J/127 கொக்குவில் தென்மேற்கு
* J/128 கொக்குவில் மத்திமேற்கு

## ஆலயங்கள்
இந்து சமயத்தவர்களை பெரும்பான்மையாகக் கொண்ட இவ்வூரில் பின்வரும் இந்துக் கோயில்கள் உள்ளன:
* மஞ்சவனப்பதி முருகன் கோயில்
* மணியர்பதி சிவசுப்பிரமணியர் கோயில் 
* நந்தாவில் கற்புலத்து மனோன்மணி அம்பாள் ஆலயம்
* கிருபாகர சிவசுப்பிரமணிய சுவாமி கோயில்
* பொற்பதி அம்பலவாண வீரகத்தி விநாயகர் ஆலயம்
* கோணாவளை ஞான வைரவசுவாமி ஆலயம்
* ஸ்ரீ சாயிதுர்க்கா ஆலயம்
* தலையாழி ஞான வைரவர் ஆலயம்
* வீரமா பிடாரி அம்பாள் ஆலயம்
* ஸ்ரீ வராகி அம்பாள் ஆலயம்
* சொர்ண சித்தி விநாயகர் ஆலயம்
* காட்டுப்புலம் முருகமூர்த்தி கோயில்
* மாத்தனை கந்தசுவாமி கோயில்
* முதலி கந்தசுவாமி கோயில்
* வேம்படி முருகமூர்த்தி கோயில்

அத்துடன், கொக்குவில் பரிசுத்த திரித்துவ ஆலயம் (The Holy Trinity Church) என்னும் கிறிஸ்துவ ஆலயமும் உள்ளது.

## பாடசாலைகள்
* கொக்குவில் இந்துக் கல்லூரி
* தொழில்நுட்பக் கல்லூரி, கொக்குவில், யாழ்ப்பாணம்
* கொக்குவில் இந்து ஆரம்பப் பாடசாலை
* கொக்குவில் ஸ்ரீ ஞானபண்டித வித்தியாசாலை
* கொக்குவில் ஸ்ரீ இராமகிருஷ்ண வித்தியாசாலை
* கொக்குவில் கிழக்கு நாமகள் வித்தியாசாலை
* தலையாழி ஸ்ரீ ஞானவைரவர் ஆலய அறநெறிப் பாடசாலை
* C.C.T.M. தமிழ்க் கலவன் பாடசாலை
## கொக்குவிலைச் சேர்ந்தவர்கள்
* விமல் சொக்கநாதன், ஒலிபரப்பாளர்
* இ. சி. இரகுநாதையர்
* சுப்பிரமணியம் சிவநாயகம்
* அ. முத்துலிங்கம்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்
* கொக்குவில் இந்துக் கல்லூரி

## வெளி இணைப்புகள்
*கொக்குவில் இந்துக் கல்லூரி 
*கொக்குவில் கிராம அபிவிருத்திச் சங்கம்

## மேற்கோள்கள்

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கோண்டாவில்

**கோண்டாவில்** (*Kondavil*) இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஒரு ஊர் ஆகும். யாழ்ப்பாண நகரில் இருந்து ஏறத்தாழ 3.5 மைல்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் செல்லும் காங்கேசன்துறை வீதி, பலாலி வீதி ஆகிய இரு வீதிகளுமே ஊடறுத்துச் செல்கின்றன. இவ்வூருக்கு தெற்கு எல்லையில் கொக்குவில், திருநெல்வேலி ஆகிய ஊர்களும், வடக்கில் இணுவில், உரும்பிராய் என்னும் ஊர்களும் உள்ளன. கிழக்குத் திசையில் இருபாலை அமைந்துள்ளது.

இலங்கைப் போக்குவரத்துச் சபையின் வடபகுதிக்கான தலைமைச் செயலகம் இவ்வூரில் பலாலி வீதியில் அமைந்துள்ளது.

## நிர்வாகப் பிரிவுகள்
யாழ்ப்பாண மாவட்டத்தின் நல்லூர் பிரதேச செயலாளர் பிரிவில் அடங்கியுள்ள கோண்டாவில் பின்வரும் 6 கிராம அலுவலர் பிரிவுகளாகப் பிரிக்கப்பட்டுள்ளது:

# கோண்டாவில் வட மேற்கு
# கோண்டாவில் தென் மேற்கு
# கோண்டாவில் மத்தி மேற்கு
# கோண்டாவில் மத்தி கிழக்கு
# கோண்டாவில் வட கிழக்கு
# கோண்டாவில் தென் கிழக்கு

## மக்கள்தொகை
2011 ஆம் ஆண்டின் மதிப்பீட்டின்படி கோண்டாவிலின் மொத்த மக்கள்தொகை 10,659. இதில் ஆண்கள் 4,989 (46.8%), பெண்கள் 5,670 (53.20%). கிராம அலுவலர் பிரிவு அடிப்படையில் கோண்டாவிலின் மக்கள் தொகை விபரம்:

## கோயில்கள்
இந்து சமயத்தவர்களை பெரும்பான்மையாகக் கொண்ட இவ்வூரில்

* கோண்டாவில் உப்புமடம் பிள்ளையார் கோவில்
* கோண்டாவில் வடக்கு சாமுண்டாதேவி சமேத ஞானபைரவர் ஆலயம் 
* தில்லையம்பதி சிவகாமி அம்மன் கோயில்
* ஸ்ரீ சிவபூதராயர் கோயில்
* அற்புத நர்த்தன விநாயகர் கோயில்
* ஆசிமடம் அரசடி விநாயகர் கோயில் 
* கோண்டாவில் மேற்கு காளிகோவில் 
* கோண்டாவில் ஸ்ரீ வல்லிபுரநாதர் கோவில் 
* கோண்டாவில் நெட்டிலிப்பாய் பிள்ளையார் கோவில்
* கோண்டாவில் கிழக்கு மகாகாளி அம்பாள் ஆலயம்

போன்ற பல இந்துக் கோயில்கள் உள்ளன.

## சமூக அமைப்புகள்
* நாடகத் துறையில் புகழ்பெற்ற வாகீஸ்வரி சனசமூகநிலையம் கோண்டாவில் வடக்கில் அமைந்துள்ளது.
* 90களில் உள்நாட்டு யுத்தத்தால் ஏற்பட்ட இடப்பெயர்வுகளில் பல ஊர்களிலிருந்து வந்த மக்களை அரவணைத்துக்கொண்டது கோண்டாவில் கிராமம். அந்த மக்கள் தற்போதும் கோண்டாவில் மேற்கு பகுதிகளில் வாழ்ந்து வருகின்றனர்.
* கோண்டாவிலை பூர்வீகமாக கொண்ட பல மக்கள் யுத்த காலங்களில் வெளியேறி உலக நாடுகள் பலவற்றில் வாழ்கின்றனர்.
* புகையிலை, வெங்காயம், கோவா போன்றவற்றுக்கு கோண்டாவில் விளைச்சல் மண் பிரபலமானது.
* ஈழத்து சினிமா வளர்ச்சியில் அத் துறையின் ஆரம்ப காலங்களில் தீவிரமாக பணியாற்றிய நடிகர் கிருத்திகன் கோண்டாவில் கிராமத்தில் பிறந்தவர்.

## குறிப்புகள்

## இவற்றையும் பார்க்கவும்
* யாழ்ப்பாண மாவட்டத்தில் உள்ள ஊர்களின் பட்டியல்



பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கலகலப்பு (திரைப்படம்)

**கலகலப்பு** () என்பது கனடாவில் முதல் முதலாக தமிழில் தயாரிக்கப்பட்ட முழுநீள நகைச்சுவைத்திரைப்படமாகும். யாழ்ப்பாணத்தில், இணுவில் கிராமத்திலிருந்து "கலகலப்பு" என்ற நகைச்சுவை சஞ்சிகையை வெளியிட்டு வந்த எஸ். கேதீஸ்வரன் (எஸ். கே. தீசன்) என்ற கலைஞரே இத்திரைப்படத்தையும் உருவாக்கினார்.

இவருடன், கரு.கந்தையா, நீதன், ஸ்ரீமுருகன், அனுராகவன் கேதீஸ்வரன், நடா ஆகியோர் இத்திரைப்படத்தில் நடித்திருந்தனர்.

இத்திரைப்படத்தை இயக்கியவர் எஸ்.மதிவாசன். படப்பிடிப்பை தர்மராஜாவும் இசையை தாரணி மதிவாசனும் பொறுப்பேற்றார்கள்.

பகுப்பு:கனேடியத் தமிழ்த் திரைப்படங்கள்
பம்பை ஆறு

**பம்பை ஆறு** ( **பம்பா ஆறு**), தென்னிந்திய மாநிலமான கேரளத்தின் மூன்றாவது நீளமான ஆறு ஆகும். ஐயப்பனுக்கு உரித்தான புகழ்பெற்ற சபரிமலைக் கோயிலும் இந்த ஆற்றின் கரையிலேயே அமைந்துள்ளது. பம்பை ஆறு மேற்குத் தொடர்ச்சி மலையின் புளிச்சமலைப் பகுதியில் உற்பத்தியாகிறது. ஆலப்புழா, பத்தனம்திட்டா மாவட்டங்களின் வழியே பாயும் இந்த ஆறு இறுதியாக வேம்பநாட்டு ஏரியில் கலக்கிறது.

பகுப்பு:ஆலப்புழை மாவட்ட ஆறுகள்
பகுப்பு:பம்பை ஆறு
ரிச்சா பலோட்

**ரிச்சா பலோட்** இந்தியத் திரைப்பட நடிகையும் மாடல் அழகியுமாவார். இவர் இந்தி, தமிழ், தெலுங்குத் திரைப்படங்களில் நடித்துள்ளார். 1991 ஆம் ஆண்டு முதலாவதாக லம்மே என்ற இந்தித் திரைப்படத்தில் நடித்தார். 2000 ஆம் ஆண்டு நுவ்வே கவாளி என்ற தெலுங்குப்படத்தின் மூலம் தெலுங்குத் திரையுலகிற்கு அறிமுகமான பலோட் சாஜகான் திரைப்படம் மூலமாக தமிழுக்கு அறிமுகமானார்.

## திரைப்படத்துறை

## வெளியிணைப்புகள்
*

## மேற்கோள்கள்

பகுப்பு:இந்தித் திரைப்பட நடிகைகள்
பகுப்பு:1980 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
விடுதலைப் புலிகளின் ஆழ ஊடுருவிய தாக்குதல்கள்

**[[தமிழீழ விடுதலைப் புலிகள்| விடுதலைப் புலிகளின்]] ஆழ ஊடுருவியத் தாக்குதல்கள்** ஈழப்போரின் ஒரு அங்கமாக தொடர்ந்து நடைபெற்று வந்துள்ளது. கள முனைக்கு அப்பால் இலங்கை அரசக்  கட்டுப்பாட்டுப் பகுதிக்குள் இரகசியமாக ஊடுருவும் தனி நபர் அல்லது சண்டைக் குழு நடத்தும் தாக்குதல்கள் இவ்வகையில் அடக்கப்படலாம். சிறப்புப் பயிற்சிப்பெற்ற கரும்புலிகளே இவ்வாறான தாக்குதல்களில் பயன்படுத்தப்பட்டு வந்துள்ளனர். தற்கொலைத் குண்டுத்தாக்குதல்,கிளைமோர், வாகன குண்டு என்பன  2002 ஆம் ஆண்டு போர் நிறுத்த உடன்படிக்கைக்கு முன்னர் ஆழ ஊடுருவும் தாக்குதல்களில் பயன்படுத்தப்பட்டன எனினும் 2007 ஆம் ஆண்டு முதல் அதிரடித் தாக்குதல்களும் கரந்தடி தாக்குதல்களும் ஈடுபடுத்தப்பட்டுள்ளன.

## முக்கிய தாக்குதல்கள்
### புலிகள் ஏற்றுக் கொண்ட தாக்குதல்கள்
*யால வனவிலங்குச் சரணாலய தாக்குதல்கள், 2007
*எல்லாளன் நடவடிக்கை
*காலி துறைமுகத் தாக்குதல்
*கட்டுநாயக்கா விமானப் படைத்தளத் தாக்குதல், 2001
*பலாலி விமானப்படைத்தளம்
**பலாலி விமானப்படைத்தளம் மீதான கரும்புலித் தாக்குதல் -1
**பலாலி விமானப்படைத்தளம் மீதான கரும்புலித் தாக்குதல் -2

### புலிகள் என குற்றஞ்சாட்டப்பட்டத் தாக்குதல்கள்
*புத்தளை கிளைமோர் தாக்குதல, ஜனவரி 2007

பகுப்பு:தமிழீழ விடுதலைப் புலிகளின் தாக்குதல்கள்‎
தட்சணாமருதமடு மாணவர் படுகொலைகள், ஜனவரி 2008

மன்னார் மாவட்டம் தட்சணாமருதமடுப் பகுதியில் பாடசாலை மாணவர்கள் உள்ளிட்ட பயணிகளை ஏற்றிச் சென்ற பேருந்து  மீது நடத்தப்பட்ட கிளைமோர்த் தாக்குதலில் 11 மாணவர்கள் உள்ளிட்ட 17 பேர் கொல்லப்பட்டு, மேலும் 9 மாணவர்கள் உள்ளிட்ட 18 பேர் படுகாயமடைந்தனர்.  இந்நிகழ்வு செவ்வாய், ஜனவரி 29 2008 அன்று மணி 2.25 பி.ப இடம்பெற்றது.  இந்தக் தாக்குதலை இலங்கை இராணுவத்தின் ஆழ ஊடுருவும் தாக்குதல் அணி நடத்தியதாக புலிகள் குற்றம் சாட்டினர். இராணுவம் இந்த நிகழ்வுக்கும் தமக்கும் எந்த தொடர்புமில்லை என்று தெரிவித்தது.

## மேற்கோள்கள்


## வெளி இணைப்புகள்
* உறவினர்களின் கதறல்களுக்கு மத்தியில் 17 பேரும் விடை பெற்றனர் (படங்களுடன்)
* இலங்கை,மன்னார் : 29/01/2008 கிளைமோர் தாக்குதலில் மாணவர் உட்பட 17 பேர் பலி

பகுப்பு:ஈழப்போரில் இலங்கை இராணுவத்தினரின் தாக்குதல்கள்
பகுப்பு:2008 நிகழ்வுகள்
ஆசலர்

[thumb|right|280px|[ஜப்பான்|ஜப்பானில் உள்ள கோயா மலையில் உள்ள ஆசலர் சிலை]]

**ஆசலர்** வஜ்ரயான பௌத்தத்தில் கர்பகோசதாதுவின் ஐந்து வித்யாராஜாக்களில் ஒருவர் ஆவார். இவரை *ஆசநாதர்*, *ஆர்யாசலநாதர்*, *ஆசல-வித்யாராஜா* மற்றும் *சண்டமஹாரோஷனர்* என பலவாறாக அழைப்பர். *அசல (अचल)* என்ற வடமொழிச்சொல்லுக்கு *அசைக்க இயலாத* என்று பொருள். இது போதிசத்துவர்கள் பயணம் செய்யும் பத்து பூமிகளுள் எட்டாவது பூமியின் (அசலம்) பெயராக இருப்பது குறிப்பிடத்தக்கது. 

ஆசலர் மாயத்தை அழிப்பவர் ஆவார். இவர் சிற்றின்ப ஆசைகளால *அசைக்க இயலாதவர்* என்பதையே இவருடைய பெயர் குறிப்பிடுகிறது. மிகவும் உக்கிரமான உருவத்தை கொண்டிருந்தாலும், புத்தரின் போதனைகளை கொண்டு சென்று அனைத்து உயிர்களுக்கு வழிகாட்டுவதே இவரின் பணி ஆகும். இவர் குறிக்கொள்களை அடைவதற்கு உதவுபவராகவும் பாதுகாவலராகவும் கருதப்படுகிறார். 

அக்ஷோப்யர் என்ற பெயர் கூட *அசைக்க இயலாத* என்ற பொருள் கொண்டிருப்பததால், சில நேரத்தில் இருவர் ஒருவரை குறிப்பதாக தவறாக கருதப்படுகிறது. எனினும் அக்ஷோப்யர் புத்தர் ஆவர். ஆசல வித்யாராஜா ஜப்பானில் வணங்கப்படும் பதின்மூன்று புத்தர்களுள் ஒருவர் ஆவார். 

## ஆசலர்
பௌத்தத்தில் அறிவு மற்றும் நெருப்பின் அதிதேவதையாக இருக்கின்றார். இவர் விதயாராஜாக்களுள் மிகவும் முக்கியத்தும் வாய்ந்தவராக உள்ளார். ஆபத்து ஏற்படும் போது காப்பாற்றுவதற்காக ஆசலர் அழைக்கப்படுகிறார். இவருடைய கோவில் ஜப்பானின் ஓகியாமா மலையின் மீது அமைந்துள்ளது. ஆசலர் ஒரு தீப்பிழம்புகள் சூழப்பட்ட அழகற்ற முதியவராக காணப்படுகிறார். இவரை காண்பவர்கள் அனைவருக்கும் குருடர்கள் ஆவதாக நம்பப்படுகின்றனர். ஆசலை குறித்த புகழ்பெற்ற கதையில், ஓ ஆய் சன் என்ற இளம்பெண் ஜப்பானின் ஆவா மாகானத்தின் ஒஹாராவில் உள்ள அவரது கோவில் அருகில் உள்ள அருவியின் கீழ் நிர்வாணமாக 100 நாட்கள் அவரை வேண்டி வந்தார். அதன் பலனாக அவளது தந்தையின் நோய் தீர்ந்ததாக கூறப்படுகிறது.

## சித்தரிப்பு
ஆசலர் பொதுவாக அசுரர்களை அடக்குவதற்கு வலது கையில் வாளுடனுடம், அவர்களை கட்டுவதற்கு இடது கையில் பாசத்துடனும் காணப்படுகிறார். இவருடைய வாள் குணப்படுத்துவதற்கும் பயன்படுத்தப்படுகிறது. மனத்தூய்மையை குறிக்கும் விதமாக நீல முகத்துடன் தீப்பிழம்புகள் சூழ காணப்படுகிறார். அவருடைய அசையா உறுதியை குறிக்கும் விதமாக பாறையில் நின்றவாறு அல்லது அமர்ந்தவாறு இருக்கிறார். அவரது கூந்தல் ஏழு முடிச்சுகளை கொண்டிருக்கிறது. மேலும் அவ்வப்போது இரு கோரப்பற்களுடன் காட்சியளிக்கிறார், ஒன்று கீழ்புறமும் இன்னொன்று மேற்புறமும் நோக்கிய விதமாக உள்ளது

## வெளி இணைப்புகள்
* ஜப்பானில் ஆசலர்
* http://people.brandeis.edu/~eschatt/ImmortalWishes/fudo.html
* ஆசலை குறித்து என்சைக்ளோப்பீடியா மித்திக்கா கட்டுரை
* சர்வதேச ஷிங்கோன் பௌத்த நிறுவனம்

பகுப்பு:வித்யாராஜாக்கள்
பகுப்பு:தர்மபாலர்கள்
செறுகுன்னப்புழா

**செறுகுன்னப்புழா** மங்களம் ஆற்றின் துணையாறுகளுள் ஒன்று. மங்களம் ஆறு, கேரளாவின் இரண்டாவது நீளமான ஆறான பாரதப்புழாவின் துணையாறுகளில் ஒன்றான காயத்ரிப்புழாவின் துணையாறு ஆகும். இவ்வாறு இயற்கை அழகு மிகுந்த இடங்களினூடு ஓடுகின்றது. பாலக்காட்டில் இருந்து சுமார் 48 கி.மீ. தொலைவில் உள்ளதும், கேரளாவிலுள்ள சுற்றுலாத் தலங்களில் ஒன்றானதுமாக விளங்கும் மங்கலம் அணை செறுகுன்னப்புழாவின் குறுக்கேயே கட்டப்பட்டுள்ளது.

பகுப்பு:கேரள ஆறுகள்